open-index/open-wikipedia-markdown huggingface dataset:
Vysoké Vršatce

**Vysoké Vršatce** sú geomorfologická časť podcelku Vršatské bradlá v pohorí Biele Karpaty. Rozprestierajú sa v severnej časti pohoria, približne  západne od Púchova.

## Polohopis
Územie sa nachádza v severnej polovici pohoria Biele Karpaty a zaberá západnú časť podcelku Vršatské bradlá. Má podlhovastý tvar severo-južnej orientácie a ležia tu obce Krivoklát, Vršatské Podhradie, Červený Kameň a Lednica. Vysoké Vršatce susedia prevažne s časťami Bielych Karpát, len na južnom okraji sa nachádza Považské podolie s podcelkom Bielokarpatské podhorie. Západne nadväzujú Biele Karpaty podcelkom Kobylináč, východne leží Podvršatská brázda a juhovýchodne Vršatské predhorie, obe geomorfologické časti podcelku Vršatské bradlá. 

Prevažná časť Bielych Karpát patrí do povodia Váhu a juhovýchodným smerom do rieky Váh smerujú aj všetky potoky z tejto oblasti. Najvýznamnejšie sú od juhu Krivoklátsky potok, Tovarský potok a Lednica. Sídla na území Vysokých Vršatcov sú všetky prístupné cestami III. triedy, odbočujúcich z cesty II/507 (Púchov – Nemšová).

## Chránené územia
Táto časť pohoria leží okrem malej časti na východnom okraji, celá na území Chránenej krajinnej oblasti Biele Karpaty. Nachádzajú sa tu i osobitne chránené územia, a to prírodná pamiatka Lednické skalky, Krivoklátske lúky a Krivoklátska tiesňava, prírodná rezervácia Lednické bradlo, Červenokamenské bradlo, Vršatské hradné bralo a Drieňová.

## Turizmus
Západná časť Vršatských bradiel je najatraktívnejšou časťou Bielych Karpát. Turistami vyhľadávané sú skalnaté bralá, ruiny hradov Lednica a Vršatec, či iné oblasti vzácnej prírody. 

### Vybrané vrcholy
* Chmeľová ()
* Chotuč ()
* Červený kameň ()
* Kamenná hora ()
* Drieňová ()

### Značené trasy
* po  zeleno značenom chodníku:
** z Bolešova do sedla *Biely vrch*
** z Pruského do sedla *Chotuč*
** z Lednických Rovní cez Lednicu do obce Zubák
* po  modro značenom chodníku z Púchova cez Lednicu, Červený Kameň a Vršatské Podhradie na rázc. *Brezová, kaplnka*
* po  žlto značenom chodníku z Červeného Kameňa na rázcestie *Vršatec, chata*

## Referencie

## Pozri aj
* Vršatské bradlá
* Biele Karpaty
* Geomorfologické členenie Slovenska

Kategória:Biele Karpaty
Kategória:Geomorfologické časti na Slovensku
Kategória:Vršatské bradlá
Kostol svätého Jána Krstiteľa (Ribčev Laz)

**Kostol svätého Jána Krstiteľa** () je budova stredovekého rímskokatolíckeho kostola z 13. storočia, nachádzajúca sa v osade Ribčev Laz na brehu Bohinjského jazera na území Triglavského národného parku v historickom tradičnom regióne Gorenjska v občine Bohinj v Slovinsku. Má priznaný štatút kultúrnej pamiatky.

## Charakteristika a dejiny
Kostol svätého Jána Krstiteľa bol postavaný ešte pred rokom 1300. Bol pôvodne postavaný v románskom slohu, ale po prestavbách v neskorších obdobiach sa na ňom objavili aj vplyvy gotiky a baroka. Zvonica a vstupná hala boli pristavané ku kostolu v priebehu 18. storočia. Zvonica je postavaná v barokovom slohu s dvojitou cibuľovitou strechou pokrytou šindľami. Veža kostola je vysoká až 35 metrov.

V kostole sú dochované fresky na stenách zo 14. storočia, na ktorých sú vyobrazené portréty až 72 svätých. Zaujímavou vzácnosťou je aj drevená busta svätého Jána Krstiteľa z roku 1380.

V interiéri kostola sa nachádzajú tri drevené oltáre z rôznych rokov 17. storočia.

Kostol tvorí spolu s kamenným mostom v jeho blízkosti jedinečný architektonický súbor na brehu Bohinjského jazera.

## Zaujímavosti
* V okolí kostola sa pri archeologických vykopávkach našli predmety z 1. - 5. storočia.
* Fresky v kostole patria k najstarším dochovaným freskám na území Slovinska.

## Galéria

SL-RibcevLaz01.jpg|Kamenný most s kostolom svätého Jána Krstiteľa v pozadí
SLO-RibcevLaz02.jpg|Pohľad na kostol a kamenný most cez Bohinjské jazero
Bohinj slovenia 00.jpg|Pohľad na vežu kostola


## Referencie

Kategória:Rímskokatolícke kostoly v Slovinsku
Kategória:Kultúrne pamiatky v Slovinsku
Kategória:Kostoly zasvätené svätému Jánovi Krstiteľovi
Kategória:Triglavský národný park
Kategória:Románske kostoly v Slovinsku
Kategória:Gotické kostoly v Slovinsku
Kategória:Barokové kostoly v Slovinsku
Lymfatické orgány

**Lymfatické orgány** sú orgány, ktoré sú súčasťou imunitného systému. Tieto orgány majú za úlohu rast, vývoj, uvoľňovanie lymfocytov. K lymfatickým orgánom patria aj lymfatické cievy. Tieto cievy zabezpečujú transport lymfocytov v rôznych častiach tela.

Medzi lymfatické orgány patria: 
* Adenoidy (dve žľazy v zadnej časti nosových priechodov) 
* Appendix 
* Lymfatické uzliny (tvar fazule, nachádzajú sa v celom tele) 
* Lymfatické cievy 
*Krvné cievy (tepny, žily, kapiláry)
* Kostná dreň 
*Thymus (dva laloky, spájajúce sa pred priedušnicou)
*Mandle (nachádzajú sa v zadnej časti krku)
* Slezina (v brušnej časti) 

## Referencie

Kategória:Imunitný systém
Základná škola (Myjava, Viestova 1)

**Elokované pracovisko Viestova 1 ako súčasť [[Základná škola (Myjava, Štúrova 18)|Základnej školy Štúrova 18]]**, do 1. septembra 2024 **Základná škola Viestova 1** (predtým *I. ZDŠ Myjava*, hovorovo *1. ZŠ* alebo *1. základná škola*), je elokované pracovisko a bývalá samostatná základná škola v Myjave založená v roku 1968, ktorú tvoria dve budovy navzájom prepojené starou presklenou pergolou. Do roku 2024 bol riaditeľom základnej školy Mgr. Zdenko Šimo. Dňa 1. septembra 2024 sa škola zlúčila so Základnou školou Štúrova 18 do novej **Základnej školy Myjava** a riaditeľom elokovaného pracoviska sa stal Mgr. Radovan Biesik.

V hlavnej budove školy sa nachádzajú všetky učebne tried, odborné učebne fyziky, chémie, zemepisu, prírodopisu, jazykov, výtvarnej výchovy, dielne a školská kuchynka, dve počítačové učebne s prístupom na internet, šatne a riaditeľňa so zborovňou.

Vo vedľajšej budove školy sa nachádza veľká jedáleň s kuchyňou, veľká a malá telocvičňa, posilňovňa, školský psychológ a špeciálny pedagóg.

K areálu školy patrí lesík s oddychovou zónou, futbalové ihrisko s umelou trávou, atletická dráha, multifunkčné ihrisko s tartanovým povrchom a doskočisko.

## Referencie

## Externé odkazy
* oficiálna stránka základnej školy

## Zdroj
* O škole ZŠ Viestova 1, Myjava

Kategória:Základné školy na Slovensku
Kategória:Myjava (mesto)
Igor Kollár

**Igor Kollár** (* 25. jún 1965, Žiar nad Hronom) je bývalý česko-slovenský a slovenský reprezentant v chôdzi, trojnásobný olympionik. 

## Dosiahnuté výsledky

## Referencie
* Igor Kollár na IAAF https://www.iaaf.org/athletes/slovak-republic/igor-kollar-3662

Kategória:Slovenskí chodci na 20 km
Kategória:Slovenskí olympionici
Kategória:Slovenskí chodci na 50 km
Kategória:Atléti na Letných olympijských hrách 1992
Kategória:Atléti na Letných olympijských hrách 2000
Kategória:Atléti na Letných olympijských hrách 1996
Kategória:Osobnosti zo Žiaru nad Hronom
Policie České republiky

náhľad|Znak Policie České republiky
**Policie České republiky** (skratka **PČR**) je ozbrojený bezpečnostní zbor Českej republiky, ktorého úlohou je chrániť bezpečnosť osôb a majetku, verejný poriadok, predchádzať trestnej činnosti a pôsobiť ako orgán činný v trestnom konaní.  Vznikla 15. júla 1991 na základe zákona Českej národnej rady č.283/1991 Zb. zo dňa 21. júna 1991 o Polícii Českej republiky, transformáciou českej časti Verejnej bezpečnosti Zboru národnej bezpečnosti.

PČR je podriadená Ministerstvu vnútra Českej republiky. Od policajnej reformy z 2008 (vykonanej na základe zákona č. 273/2008 Zb.) ju tvorí Policajné prezídium Českej republiky, útvary PČR s celoštátnou pôsobnosťou (napr. Útvar rýchleho nasadenia, Kriminalistický ústav), krajské riaditeľstvá PČR a útvary zriadené v rámci krajských riaditeľstiev PČR. Činnosť PČR riadi prezídium, na ktorého čele stojí policajný prezident (pôvodne policajný riaditeľ), ktorého vymenováva vláda ČR na návrh ministra vnútra ČR.

## Referencie

## Externé odkazy
* Oficiálne webové sídlo
Batožina

[náhľad|Batožina v úložnom priestore kabíny lietadla [Airbus A340|Airbusu A340-600]]
**Batožina** sú osobné veci cestujúceho alebo posádky určitého dopravného prostriedku (autobusu, vlaku, lode, lietadla atď.), ktoré sa prepravujú na palube príslušného dopravného prostriedku.

## Letecká doprava
V civilnom letectve sa rozlišuje:
* **zapísaná batožina***„batožina odovzdaná dopravcovi na prepravu v batožinovom priestore lietadla, ktorej hmotnosť a počet kusov je uvedený v letenke cestujúceho“*,
* **nezápisaná batožina***„príručná batožina, ktorú si v súlade s platnými predpismi berie cestujúci do kabíny lietadla,“* pričom *„jej hmotnosť sa započítava do celkovej hmotnosti leteckého cestujúceho“*,
* **voľná batožina***„batožina, ktorej hmotnosť nepresahuje hmotnosť povolenú prepravovať bezplatne“*,
* **nadpočetná batožina***„hmotnosť batožiny, ktorá presahuje hmotnosť batožiny prepravovanej bezplatne“*,
* **sprevádzaná batožina***„batožina, ktorá sa prepravuje tým istým lietadlom ako cestujúci, ktorému patrí“*. Jej opakom je **nesprevádzaná batožina**.

## Referencie

## Pozri aj
* evakuačná batožina

Kategória:Doprava
SkyCity Challenge

**SkyCity Challenge** je dvojročná architektonická súťaž. 

## SkyCity Challenge 17
Založená v roku 2016, séria súťaží začala spustením „SkyCity Challenge 17“ s viac ako 400 registrovanými tímami z celého sveta. Cieľom súťaže bolo navrhnúť interiéry átrií 57-podlažného Mini Sky City postaveného spoločnosťou Broad Group za 19 dní. 

Porotu SkyCity Challenge 17 tvorili lídri z oblasti architektúry a dizajnu vrátane: Zhang Yue (predseda Broad Group ), Daniel Zhang [Ceo Broad Sustainable Building Co. Ltd], Richard Hsu (TEDxShanghai, Škola dizajnu a inovácií na Univerzite Tongji ), Du Peng (riaditeľ čínskej rady CTBUH), Gábor Szentpétery [architekt, zakladateľ K-56], David McConville ( Buckminster Fuller Challenge ), Song Xinlin (zakladateľka laboratória StreetSmart), Wei Chunyu (dekan Školy Architektúry na Hunanskej Univerzite). 

Porota vybrala 17 víťazov z 89 predložených projektov z 54 rôznych krajín a pozvala všetkých členov víťazných tímov (cca 50 účastníkov) na Týždeň Rezidencie SkyCity, ktorá sa konala v Broad Town v marci 2018. Medzi víťazmi boli: 1. Ziad Zaki / Amr Auf / Mohamed Mamdouh (Egypt) 2. Artur Zakrzewski / Konrad Weka (Poľsko) 3. Anna Andronova (Rusko) a další. 

## SkyCity Challenge 19
SkyCity Challenge 19 „Budúcnosť Bývania“ je súťaž, ktorú reprezentuje porota zložená z Daanom Roosegaardom, Carlom Rattim, Liu Xiaodu a ďalšími. Cieľom tejto súťaže je nájsť výnimočnú prefabrikovanú stavebnicu pre účely bytovej výstavby, ktorá sa dá ľahko zostaviť a prepravovať v kontajneroch do ktorejkoľvek časti sveta. Uzávierka súťaže bola 1. októbra 2019. 

## Externé odkazy
* Oficiálne stránky 
* Oficiálny účet SkyCity na Instagrame 
* SkyCity Challenge 17 víťazi 
* SkyCity Challenge 17 na Treehugger 
* SkyCity Challenge 17 na Archdaily 

Kategória:Architektonické súťaže
Deň nezávislosti Izraela

náhľad|Independence Day (Israel)
**Deň nezávislosti** ( – *Jom ha-acma'ut*) pripomína vyhlásenie nezávislého štátu Izrael 14. mája 1948, v Židovskom kalendári 5. Ijar 5708, kedy vypršal britský mandát na území Palestíny. David Ben Gurion, predseda dočasnej štátnej rady, prečítal deklaráciu nezávislosti, ktorá bola podpísaná v Tel Avive.

Keď pripadá 5. Ijar na piatok, alebo na šabat, presúvajú sa oslavy na predchádzajúci štvrtok. Zákazy pre obdobie omer sa rušia. Samotné oslavy začínajú obradom na Herzlovej hore v Jeruzaleme, kde sa zažnú pochodne. V synagógach sa konajú slávnostné bohoslužby, recitácie žalmov, veršov z Lecha dodi, všednodenné ma'ariv na sviatočný spôsob, spev Šma Jisrael a trúbenie na šofar. Večer sa konajú ohňostroje a slávnosti pod šírim nebom.

Nasledujúce ráno sa Deň nezávislosti oslavuje verejnými podujatiami. Prezident usporadúva recepciu pre členov diplomatického zboru a ďalších vážených hostí, potom prednesie posolstvo ku Dňu nezávislosti v televízii a rozhlase. Odovzdáva sa Izraelská cena za zásluhy v niekoľkých oblastiach a prebieha festival piesní. Víťaza volí publikum. Usporiadava sa tiež svetová súťaž v Biblii pre Židovskú mládež. 

V diaspóre sa konajú bohoslužby vďakyvzdania, sviatok sa slávi napríklad hostinami alebo koncertami. V roku 1978 pri príležitosti tridsiateho výročia vzniku Izraela vydala Svetová sionistická organizácia v Jeruzaleme *Seder ha-tfilot le-Jom ha-acma'ut*, Modlitebný poriadok pre Deň nezávislosti, ktorý usporiadal rabín Moše Cvi Neria.

## Literatúra
* 

## Zdroj

Kategória:Židovské sviatky
Kategória:Dejiny Izraela
Základná umelecká škola (Brezová pod Bradlom)

**Zakladná umelecká škola Brezová pod Bradlom** je základná umelecká škola v meste Brezová pod Bradlom na ulici Horný rad číslo 89, ktorá bola do školského roku 1991/92 pobočkou Základnej umeleckej školy v Myjave. Škola sa osamostatnila 1. septembra 1991. Súčasnou riaditeľkou je Anna Hašanová, DiS. art.

Mestské zastupiteľstvo Brezovej pod Bradlom pridelilo priestory, ktoré mali byť pôvodne pre 120 miestnu materskú školu, pre vtedy existujúci 5-členný pedagogický zbor. Tento krok urobili na základe dlhodobého plánu školy orientovaného na regionálnu kultúru a na základe predbežného prieskumu záujmu o dobudovanie tanečného a literárno-dramatického odboru s vzájomným medzipredmetovým prepojením.

Pôsobia tu tri odbory: výtvarný, hudobný a tanečný.

## Vytvarný odbor
Výtvarný odbor od samého začiatku pracuje na plné obrátky a viacero žiakov, ktorí odbor navštevovali, sa stalo profesionálnymi výtvarníkmi, architektmi, učiteľmi v materských školách, výtvarnej výchovy či I. stupňa, dizajnérmi, grafikmi, propagačnými výtvarníkmi, fotografmi alebo módnymi návrhármi. Mnohí žiaci uplatňujú získané vedomosti a zručnosti aj v iných povolaniach a tešia sa s nimi ako s koníčkami rôznych zameraní. Výsledky ich práce možno zhliadnuť cez pracovný čas každý deň vo výstavnej sále školy. Záujem vzbudzujú, najmä u dospelých výrobky z keramickej triedy Miloša Kováča DiS. Predškolákov a žiakov učí Jana Koníková DiS.

## Hudobný odbor
Hoci sa v hudobnom odbore vystriedalo počas existencie školy najviac vyučujúcich, zameranie odboru podporovalo vždy folklórne zázemie kopaničiarskeho regiónu. Počet žiakov sa udržuje na približne rovnakej úrovni, čo je dané záujmom o štúdium nástrojového obsadenia, kvalifikáciou pedagógov aj normatívnymi možnosťami podľa osnov a plánov odboru. Mimo amatérskych hudobníkov vyšlo z radu žiakov aj niekoľko profesionálov a učiteľov v základných školách alebo základných umeleckých školách. Úspechmi sa najviac môžu chváliť členovia hudobnej zložky detského folklórneho súboru Iskerka, učitelia strunových nástrojov  Anna Hašanová a Ľuboš Hašan DiS. art Dychové nástroje vyučuje Ján Hasa DiS. art  a klavírnu triedu vyučuje Mgr. art. Karin Guldanová a Dušana Adamcovä DiS. art. Heligónku vyučuje Mgr. Pavol Michalička.

## Tanečný odbor

 

## Externé odkazy
* Oficiálna stránka základnej umeleckej školy
* Základná umelecká škola na stránke mesta Brezová pod Bradlom 

## Zdroj
* O škole ZUŠ Brezová pod Bradlom

Kategória:Základné umelecké školy na Slovensku
Kategória:Brezová pod Bradlom
Vršatské predhorie

**Vršatské predhorie** je geomorfologická časť podcelku Vršatské bradlá v pohorí Biele Karpaty. Rozprestiera sa v severovýchodnej časti pohoria, juhozápadne od Púchova.

## Polohopis
Územie sa nachádza v severnej polovici pohoria Biele Karpaty a zaberá východnú a juhovýchodnú časť podcelku Vršatské bradlá. Má podlhovastý tvar severovýchodno-juhozápadnej orientácie a leží tu okrajovo mesto Púchov a obce Streženice, Lednické Rovne (časť Medné), Dolná Breznica, Tuchyňa a Pruské. Vršatské predhorie susedí na severozápade s geomorfologickými časťami Bielych Karpát, konkrétne na severe sú to Hladké vrchy (podcelok Kobylináč), na západe nasleduje Podvršatská brázda a Vysoké Vršatce, patriace do Vršatských bradiel. Južným a juhovýchodným smerom sa nachádza Považské podolie s podcelkom Bielokarpatské podhorie a Ilavská kotlina. Na okraji Púchova vedie údolím Bielej vody hranica s Javorníkmi a ich časťami Púchovská vrchovina a Javornícka brázda. 

Prevažná časť Bielych Karpát patrí do povodia Váhu a juhovýchodným smerom do rieky Váh smerujú aj všetky potoky z tejto oblasti. Najvýznamnejšie sú od juhu Podhradský potok, Tovarský potok a Lednica. Sídla na území Vršatského predhoria sú všetky prístupné cestami III. triedy, odbočujúcich z cesty II/507 (Púchov – Nemšová), severovýchodným okrajom vedie cesta I/49 z Púchova na Moravu. Údolím z Púchova vedie i dôležitá železničná trať.

## Chránené územia
Táto časť pohoria leží mimo chránených území, malá časť na juhozápadnom okraji však je súčasťou Chránenej krajinnej oblasti Biele Karpaty. Z osobitne chránených území na juhozápadnom okraji leží prírodná pamiatka Babiná a Skalice.

## Turizmus
Východná časť Vršatských bradiel je turisticky menej navštevovanou oblasťou, výnimku tvorí okrajová juhozápadná bradlová časť. Touto časťou Bielych Karpát vedie  zeleno značený chodník z Pruského do sedla *Chotuč* a z Lednických Rovní do obce Lednica. Z mesta Púchov vedie  modro značený chodník cez Lednicu a Červený Kameň do Vršatského Podhradia.

## Referencie

## Pozri aj
* Vršatské bradlá
* Biele Karpaty
* Geomorfologické členenie Slovenska

Kategória:Biele Karpaty
Kategória:Geomorfologické časti na Slovensku
Kategória:Vršatské bradlá
Malý kaštieľ (Cífer)

**Malý kaštieľ** alebo **Zičiho kaštieľ** (staršie: *Zichyho kaštieľ*) je kaštieľ v Cíferi na námestí Andreja Hlinku číslo 38, ktorý bol postavený v druhej polovici 18. storočia v barokovom slohu. Kaštieľ patril rodine Zičiovcov. Neskôr boli jeho majitelia Pálfiovci. Začiatkom 20. storočia bol prestavaný.

Kaštieľ má dve nadzemné poschodia. Je to solitér, ktorého pôdorys má tvar obdĺžnika. V minulosti tu bol hostinec a má secesnú fasádu. Priechod a miestnosti sú na prízemí klenuté valenými klenbami so segmentovými lunetami. Kaštieľ je podpivničený.

## Referencie

## Iné projekty

## Zdroj
* Cífer malý kaštieľ v Atlase kaštieľov

Cífer
Kategória:Cífer
Rovník (letectvo)

**Rovník** je krivka rezu povrchu s približne vodorovnou rovinou prechádzajúcou provou a kormou, tzn. prednou a zadnou časťou trupu vzducholode alebo najväčším priemerom guľovitého balóna.

## Referencie

Kategória:Lietadlá
Balónisko

[náhľad|Balónisko v [San Diego (Kalifornia)|San Diegu v Kalifornii (2004)]]
**Balónisko** alebo **miesto vzletu balóna** je plocha určená na vzlet balóna. Tento termín označuje ako plochu, ktorá bola využitá na jeden vzlet, tak aj plochu, ktorá je na tento účel pravidelne využívaná.

## Referencie

## Pozri aj
* vzletová a pristávacia dráha
* vrtuľníkové letisko

Kategória:Letiská
Jenské sklo

náhľad|Jenské sklo
**Jenské sklo** je tepelne a chemicky odolné borosilikátové sklo, ktoré vyvinul Otto Schott v roku 1887. V súčasnosti sa pod značkou Jenaer Glas distribuuje tovar pre domácnosť na základe licencie spoločnosti Zwiesel Kristallglas AG. Pod značkou Trendglas Jena pokračuje vo výrobe originálnych foriem a strojov firma Csonka és Fiai GmbH  v Maďarsku.

## História
"Ohňovzdorné" sklo bolo distribuované v Jene od roku 1920 pod značkou JENAer GLAS. Používa sa v priemysle aj domácich spotrebičoch.

Hlavní tvorcovia, ktorí od roku 1920 tieto produkty navrhovali Gerhard Marcks, Wilhelm Wagenfeld, Heinrich Löffelhardt, Bruno Maudera, Ilse Decho a Hans Merz. K úspechu významne prispela reklamná kampaň, ktorú inicioval umelec László Moholy-Nagy v 30. rokoch. V NDR bolo jenské sklo vyhľadávaným výrobkom určeným na vývoz a zdrojom cenných devízových príjmov.

Csonka és Fiai GmbH je od roku 1996 partner spoločnosti SCHOTT Jenaer Glas GmbH pri výrobe tepelne odolných výrobkov zo skla. Po tom, čo Schott prestal s výrobou úžitkového skla, Csonka založil s bývalým vedúcim oddelenia skla do domácnosti sklárne Trendglas Jena GmbH a vedie od roku 2005 pod značkou Trendglas Jena výrobu tepelne odolného skla v pôvodných formách a strojovom zariadení. Spoločnosť sa tak stala jedným z najväčších výrobcov tepelne odolných sklenených výrobkov v Európe.

## Zdroj
* 

Kategória:Sklo
Parasite (Volbeat)

„**Parasite**“ je skladba dánskej hudobnej skupiny Volbeat z ich siedmeho štúdiového albumu *[[Rewind, Replay, Rebound]]*. Prvýkrát skladbu predviedli naživo 15. marca 2018 v Santiagu v Čile. Ako singel bola vydaná 10. mája 2019.

## Hudobné video
Hudobné video, ktoré bolo vydané súbežne so singlom, bolo režírované Shanom Danom Horanom a trvá len 40 sekúnd.

## Zoznam skladieb

## Obsadenie
* Michael Poulsen – vokály, gitara
* Rob Caggiano – akustická gitara, rytmická gitara, sólová gitara
* Kaspar Boye Larsen – basgitara
* Jon Larsen – bicie

## Referencie

## Externé odkazy
* Singel „Parasite“ na Discogs
* Odkaz s digitálnymi poskytovateľmi vypočutia singlu

Kategória:Piesne skupiny Volbeat
Kategória:Piesne z 2019
Kategória:Single z 2019
Parasite

**Parasite** alebo **Parasites** môže byť:
* anglický preklad slova parazit
* vedecký časopis o parazitológii, pozri Parasite (časopis)

## Literatúra
* niekoľko superdarebákov v komixoch spoločnosti DC, pozri Parasite (komix)
*prvé zväzok parazitologickej sci-fi trilógie, pozri Parasite (Grant)
* novela z roku 1994 založená na britskom sci-fi televíznom seriáli *Doctor Who*, pozri Parasite (Mortimore)
* noveleta z roku 1894 od Sira Arthura Conana Doyla, pozri The Parasite

## Filmy a televízia
* typus v starovekej rímskej komédii (*parasitus*)
* sci-fi hororový film z roku 1982, pozri Parasite (film, 1982)
* juhokórejský film z roku 2019, pozri Parasite (film, 2019)
* osemnásta epizóda relácie televíznej stanice NBC s názvom *Heroes*, pozri Parasite (Heroes)
* názov epizódy televízneho seriálu *[[Teen Titans Go! (seriál)|Teen Titans Go!]]*
* sociálno-dramatický tichý film, pozri The Parasite (film, 1925)

## Hudba
* rumunská hip-hopová skupina, pozri Paraziții
* skupina zo Surrey v Anglicku, pozri Parasite (skupina)
* americká pop-punková skupina, pozri Parasites (skupina)

### Albumy
* album skupiny Fatal Glider z roku 2002, pozri Parasite (Fractal Glider)
* album skupiny See You Next Tuesday z roku 2007, pozri Parasite (See You Next Tuesday)
* EP skupiny The Coathangers z roku 2017
* EP skupiny Mustasch z roku 2006, pozri Parasite!

### Skladby
* skladba skupiny Kiss z albumu *Hotter Than Hell* z roku 1974, pozri Parasite (Kiss)
* skladba skupiny Volbeat z ich pripravovaného albumu *Rewind, Replay, Rebound*, pozri Parasite (Volbeat)
* skladba Nicka Draka z albumu *[[Pink Moon]]*
* skladba skupiny Disturbed z albumu *[[Indestructible (Disturbed)|Indestructible]]*
* skladba skupiny Ugly Casanova z albumu *[[Sharpen Your Teeth]]*
Atanáz Orosz

**Atanáz Orosz** alebo Jeho Preosvietenosť **vladyka Atanáz (Orosz)** (* 11. máj 1960, Níreďháza, Maďarsko) je súčasným biskupom Miškoveckej eparchie, ktorá je súčasťou Gréckokatolíckej cirkvi v Maďarsku.

## Životopis
Narodil sa v maďarskom meste Níreďháza. Vyštudoval filozofiu a teológiu na Katolíckej univerzite Petra Pázmányho v Budapešti. Po ukončení štúdií 4. augusta 1985 prijal kňazskú vysviacku. Ako kňaz pokračoval na štúdiách v Ríme.

V roku 1991 vstúpil do benediktínskeho noviciátu, kde prijal meno Atanáz. Medzi rokmi 1993-1995 pôsobil na vysokej škole v Níreďháze. Slávnostné sľuby zložil 19. júla 1996 a v roku 1999 založil Monastier Kristovho vzkriesenia v Dámóci, kde žil až do roku 2008.

Pápež Benedikt XVI. ho vymenoval za exarchu Miškoveckého exarchátu. Chirotóniu prijal 5. marca z rúk arcibiskupa Cyrila Vasiľa a spolusvätiteľmi boli Ján Babjak a Péter Fülöp Kocsis. Pri povýšení Maďarskej gréckokatolíckej cirkvi na metropoliu, bol Miškovecký exarchát povýšený na eparchiu a Atanáz Orosz na jej prvého eparchu. Zároveň ešte 7 mesiacov spravoval novovzniknutú Níreďházsku eparchiu ako apoštolský administrátor.

## Referencie

## Iné projekty

## Externé odkazy
* Atanáz Orosz na catholic-hierarchy.org

Kategória:Biskupi Miškoveckej eparchie
Kategória:Osobnosti z Níreďházy
Kategória:Maďarskí benediktíni
Púchovská vrchovina

**Púchovská vrchovina** je geomorfologická časť podcelku Nízke Javorníky v pohorí Javorníky. Rozprestiera sa v juhovýchodnej časti pohoria, severne od Považskej Bystrice.

## Polohopis
Územie sa nachádza v južnej polovici pohoria Javorníky a zaberá južnú časť podcelku Nízke Javorníky. Má podlhovastý tvar severovýchodno-juhozápadnej orientácie a na južnom okraji ležia mestá Púchov a Považská Bystrica. Púchovská vrchovina susedí na severe s geomorfologickými časťami Nízkych Javorníkov, Javornícka brázda a Rovnianska vrchovina. Juhovýchodne a južne sa rozkladá Považské podolie s podcelkom Bytčianska kotlina, Podmanínska pahorkatina a Ilavská kotlina a na západe susedia Biele Karpaty s časťou Vršatské predhorie. 

Centrálnou časťou Púchovskej vrchoviny preteká rieka Váh, na ktorej je medzi Púchovom a Považskou Bystricou vybudovaná Vodná nádrž Nosice. Vodné toky z tejto časti Javorníkov patria do povodia Váhu a medzi najvýznamnejšie patrí Marikovský potok, Papradnianka a Štiavnik. Sídla na území vrchoviny sú všetky prístupné cestami III. triedy, odbočujúcich z cesty II/507 (Púchov – Bytča). Juhozápadným okrajom vedie cesta I/49 z Púchova na Moravu, v ktorej blízkosti vedie i dôležitá železničná trať.

## Chránené územia
Táto časť pohoria leží mimo Chránenej krajinnej oblasti Kysuce, zaberajúcej severnejšie oblasti. Z osobitne chránených území leží v centrálnej časti východne od obce Udiča prírodná rezervácia Klapy.

## Turizmus
Juhovýchodná časť Javorníkov je charakteristická hlbokým údolím Váhu s významnou a rozsiahlou vodnou nádržou. Pri jej budovaní bol objavený zdroj mineralizovanej vody, čo podnietilo vybudovanie kúpeľov Nimnica. Nad vodnou nádržou sa východne od Udiče vypína masív vrchu Klapy (), ktorého svahy patria do rovnomennej prírodnej rezervácie. Milovníci histórie vyhadávajú Považský hrad, vypínajúci sa nad údolím Váhu. Územie je najmä v údoliach riek a potokov pomerne husto osídlené a v okolí sídiel je mnoho neznačených chodníkov. 

Turistické značené trasy vedú:
*  modrá značka: 
** z Nosíc cez *Kúpele Nimnica* a vrch *Holiš* () do Hornej Marikovej
** z Považskej Bystrice sedlom *Klapy* na Malý Javorník ()
*  žltá značka:
** z rázc. *Lopatina* () na Považský hrad
** z Púchova cez Udiču a Klapy () na rázc. v *sedle Klapy* ()
** z Považskej Bystrice cez Žiar () do Milochova

## Referencie

## Pozri aj
* Nízke Javorníky
* Javorníky
* Geomorfologické členenie Slovenska

Kategória:Javorníky
Kategória:Vrchoviny na Slovensku
Kategória:Geomorfologické časti na Slovensku
Kategória:Pomenovania podľa Púchova
SEAT Inca

náhľad|SEAT Inca
náhľad|SEAT Inca zozadu
**SEAT Inca** (Typ 9K) bol pick-up vyrábaný španielskym automobilovým výrobcom SEAT v rokoch 1995 a 2003. Bolo navrhnuté a zostavené v Španielsku. Inca je založená na SEAT-e Ibiza Mark 2. Prvýkrát bola predstavená na Barcelona Motor Show v roku 1995. Inca bola nástupcom modelu Terra.

SEAT Inca mala dve zadné krídlové dvere, ktoré, pretože neboli symetrické, mali uľahčiť nakladanie a vykladanie. Inca, je schopná uniesť užitočnú hmotnosť 550 kg a ťahať 1 000 kg brzdený príves. Osvedčila sa ako silné pracovné auto na mnohých trhoch.

## Ocenenia
Získala ocenenie „Comercial do Ano“ v roku 1997 v Portugalsku.

## Motorizácie a výkon
Inca prišla s benzínovými motormi 1,4 l (45 kW) a 1,6 l (56 kW) a bola dostupná aj s dieselovými motormi 1,9 l SDI (48 kW) a TDI (67 kW).

## Údaje o predaji a výrobe
Od svojho uvedenia na trh v roku 1995 až do skončenia výroby v roku 2003 sa vyrobilo a predalo viac ako 115 000 automobilov SEAT Inca.

Ročná produkcia dodávky / panelovej dodávky SEAT Inca (bez bočných okien) a Kombi (s bočnými oknami a odnímateľnými sedadlami) vyrobených v SEAT Martorell sú uvedené v nasledujúcej tabuľke:

náhľad|Volkswagen Caddy (Typ 9K)
SEAT Inca bola predávaná aj pod názvom Volkswagen Caddy (*Typ* 9K). Caddy bol rovnaký ako Inca okrem niektorých (ľahko zameniteľných) log, a prednej mriežky.

V roku 2000 sa skupina Volkswagen rozhodla presunúť marketingové zameranie značky SEAT na mladšieho vodiča s dôrazom na športovejšie modely. Cez tento krok, Caddy a Inca boli naďalej vyrábané v rovnakých výrobných zariadeniach, kým Inca bola prerušená v júni 2003.

Meno Inca potom vypadlo zo zostavy SEAT, ale Caddy bol nahradený novým variantom založenom na platforme Volkswagen Golf V.

## Iné projekty

## Zdroj
* 

Inca
Kategória:Pick-upy
Linda Bartošová

**Linda Bartošová** (* 4. máj 1993, Vysoké Mýto, Česko) je česká reportérka a moderátorka Českej televízie, finalistka Českej Miss 2012 a česká vyslankyňa na Miss World. Od roku 2014 pôsobí v Českej televízii.

## Biografia
Linda Bartošová sa narodila 4. mája 1993 v českom meste Vysoké Mýto na ústickoorlicku. Vyrastala v obci Vraclav. V súčasnosti žije a pracuje v Prahe, hlavnom meste Česka.

### Vzdelanie a kariéra
Základnú školu vychodila vo Vysokom Mýte. Od roku 2008 pokračovala v šúdiu na Anglickom gymnáziu v krajskom meste Pardubice, ktoré zakončila v roku 2012 maturitnou skúškou. Ešte počas štúdia na gymnáziu bola na stáži v *Pardubickom deníku*. Následne vyštudovala žurnalistiku na Fakulte sociálnych vied Karlovej univerzity v Prahe. Veľmi dobre ovláda anglický jazyk, vie taktiež aj francúzsky. V roku 2013 začala pracovať v Českej televízii, kde momentálne pôsobí ako redaktorka zahraničnej redakcie a moderátorka spravodajstva ČT24.

## Pozri aj

* Česká televízia
* Miss World

## Zdroj

Kategória:Českí moderátori
Kategória:Českí televízni moderátori
Kategória:Českí novinári
Kategória:Osobnosti Českej televízie
Kategória:Osobnosti z Vysokého Mýta
Kategória:Narodenia 4. mája
Kategória:Narodenia v 1993
Kategória:České modelky
Kategória:Absolventi Fakulty sociálnych vied Karlovej univerzity
Obchodné centrum Plus

**Obchodné centrum Plus** (v minulosti **Obchodné centrum Interdat**) je obchodné centrum v historickom centre mesta Pezinok na Holubyho ulici číslo 28. Obchodné centrum vlastnia spoločnosti Anglo-Imports, s.r.o. a Interdat, spol. s.r.o.

Výstavba objektu sa začala okolo roku 1999. Nachádza sa na mieste bývalých rodinných domov, ktoré sa nachádzali na Holubyho a Potočnej ulici. Ich majitelia boli vysťahovaní a domy boli zrovnané so zemou. Obchodné centrum má rozlohu 3011 m².

Prístup do obchodného centra je možný tromi vchodmi. Prvý sa nachádza zo strany Domu kultúry (neskôr bol vchod prerobený na presklený s tromi vchodmi, z ktorých sa používajú len dva), druhý zo strany Potočnej ulice a tretí zo strany Holubyho ulice. Budova má tri poschodia s prízemím a suterénom. Na prvom poschodí sa nachádza aj Gastro zóna so stravovacími prevádzkami.

V súčasnosti sa v obchodnom centre nachádza 73 prevádzok, z toho jedna drogéria, jedna pošta a v minulosti sa tu nachádzala OTP Banka.

## Referencie

## Externé odkazy
* Oficiálna stránka obchodného centra

Kategória:Stavby v Pezinku
Kategória:Nákupné centrá na Slovensku
Klapy (vrch)

**Klapy** () je najvyšší vrch geomorfologickej časti Púchovská vrchovina v južnej časti pohoria Javorníky.

## Polohopis
Nachádza sa približne  severne od Považskej Bystrice a  východne od Udiče, v jej katastrálnom území. Patrí do časti Púchovská vrchovina a podcelku Nízke Javorníky. Časť masívu je súčasťou prírodnej rezervácie Klapy. Na východnom úpätí leží rovnomenné sedlo, oddeľujúce vrch Hradište ().

Okoliu dominujúci vrch sa nachádza priamo nad Nosickou priehradou a riekou Váh, do ktorej povodia patrí celá oblasť. Severozápadné a západné svahy odvodňuje Marikovský potok, severné odvádzajú vodu prítokom do Papradnianky a južným úpätím osadou *Uhry* tečie malý potok priamo do priehradného jazera. 

## Prístup
Vrcholom Klapov vedie  žltá značka, vedúca z Púchova cez obec Udiča do rovnomenného sedla, kde sa napája na  modro značenú trasu z Považskej Bystrice na Malý Javorník ().

## Geológia
Širšie okolie je súčasťou bradlového pásma. Geologicky tvorí vrch Klapy bradlo jurských krinoidových vápencov, obkolesené pieskovcami a slieňmi uhrovského súvrstvia sekvencie Sebešťanovej kriedového veku.

## Referencie

## Iné projekty

## Pozri aj
* Nízke Javorníky
* Javorníky
* Zoznam vrcholov v Javorníkoch
* Geomorfologické členenie Slovenska

Kategória:Vrchy v Javorníkoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Ivana Molnárová

Mgr. **Ivana Molnárová** (rod. Kokuľová; * 30. apríl 1971, Humenné) je slovenská podnikateľka a manažérka.

V roku 1996 absolvovala štúdium na Matematicko-fyzikálnej fakulte Univerzity Komenského v Bratislave a získala titul Mgr. v odbore matematika-informatika. Po štúdiu pracovala v rodinnej firme Anyhel v Humennom. V roku 2000 začala pracovať ako obchodná a marketingová riaditeľka spoločnosti Profesia, v rokoch 20102022 bola jej výkonnou riaditeľkou.

## Knižné publikácie
* 

## Ocenenia
* 2013: prvé miesto v ankete denníka Hospodárske noviny TOP Žena slovenského biznisu 2013
* 2022: TREND Manažér roka 2022

## Referencie

## Externé odkazy
* Ivana Molnárová – blog na webe Profesie
* Ivana Molnárová: Výpoveď som vnímala ako zradu – rozhovor v denníku *SME* (2022)
* Bývalá šéfka Profesie sa odhalila a rúca mýty: Sme dospelé deti s nevyriešenými traumami? – rozhovor na portáli *Aktuality.sk* (2025)

Kategória:Slovenskí podnikatelia
Kategória:Slovenskí manažéri
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Osobnosti z Humenného
Ján Branislav Hergot

**Ján Branislav Hergot**  (iné mená: **Ján Branislav Hergott**, **Ján Branislav Hergotič**, **Ján Branislav Herguth**; * 16. november 1817, Ružindol† 17. február 1873, Svätý Jur) bol slovenský národovec zberateľ, účastník dobrovoľníckych výprav, bol podporovateľom štúrovcov.

Jeho otec bol Ján Hergott a matka Polexia, rod. Nabauerová.

Jeho priamym potomkami sú František Hergott, Ján Hergott, Dušan Hergott. 

## Životopis
Pochádzal z roľníckej rodiny slovenskej národnosti. Mal mohutnú postavu, a tak ho mnohí ľudia považovali za najsilnejšieho Slováka. Ako slovenský dobrovoľník v revolučnom roku 1848 padol do zajatia, z ktorého sa zachránil útekom aj s povstaleckou zástavou. Známa je aj historka, keď vďaka neobyčajnej sile v roku 1868 zabránil maďarským šovinistom prekaziť divadelné predstavenie v Trnave.

Od roku 1856 žil vo Svätom Jure, bol zberateľom slovanských starožitností odovzdal ich matičnému múzeu, zachránil povstaleckú zástavu.

Zomrel v roku 1873, keď sa pod ním údajne preboril ľad. Prechladol a ochorel tak, že už nikdy viac nevstal z postele.

## Referencie

## Externé odkazy a zdroje
* Záznam o narodení a krste v matrike v katolíckom kostole Ružindol; pokrstený ako Joannes Hergott
* http://www.vitajtevtrnave.sk/sk/register/bosorky-a%C2%A0silak-z-ruzindola 
* http://www.zivaspomienka.sk/zivotopis-jan-branislav-hergott-1819-1873 
* https://domov.sme.sk/c/727442/historicky-kalendar-na-16-novembra.html

Kategória:Slovenské vojenské osobnosti
Kategória:Slovenskí národní buditelia
Kategória:Osobnosti z Ružindola
UNIX System V

**Unix System V** (často skracovaný ako **SysV**, niekedy ako System 5) bol jednou z verzií operačných systémov Unix. Pôvodne bol napísaný v Bellových Laboratóriách (Unix System Laboratories, USL) firmy AT&T a uverejnený po prvýkrát v roku 1983. System V je priamym pokračovaním systému napísaného v roku 1969 Dennisom Ritchiem a Kenom Thompsonom.

Štyri hlavné verzie Systemu V boli označené ako verzia 1, 2, 3 a 4. Vzniklo mnoho komerčných verzií Unixu, ktoré sa opierajú o licenčný kód SysV, medzi ktoré patrí AIX, A/UX, HP-UX, Xenix alebo SCO OpenServer.

Prvý komerčný Unix bol nazývaný System III. System IV bol vnútorná verzia firmy AT&T. System V bol tradične považovaný za jednu z dvoch hlavných vetiev Unixu (druhá je BSD). Avšak s príchodom UNIXových implementácií vyvinutých z Linuxu a QNX nie je toto delenie presné. Dokonca akákoľvek úsilie o štandardizáciu ako POSIX skôr smerujú k zmenšovaniu rozdielov medzi implementáciami.

## System V Release 4
System V Release 4, skrátene **SVR4**, bol najúspešnejšou verziou a zdrojom častých UNIXových rysov ako napr. „SysV init scripty“ (`/etc/init.d`). Systém ďalej formuje základ *System V Interface Definition* (skr. **SVID**), čo je štandard definujúci ako by System V mal fungovať.

Hoci AT&T predávala svoj vlastný hardvér, ktorý bežal za pomoci Systemu V (AT&T Computer Systems), väčšina zákazníkov používala verziu od predajcov, založenú na referenčnej implementácii od AT&T. Obľúbený SysV je odvodený z Dell SVR 4 a Bull SVR4. Najviac rozšírená a používaná verzia System V v súčasnej dobe sú AIX od IBM a SCO OpenServer založený na System V Release 3, ďalej Solaris od Sun Microsystems a SCO UnixWare. Oba tieto systémy sú založené na System V Release 4.

**SVR4.2MP** bol vydaný v roku 1993 spoločnosťou Unix System Laboratories (USL) - predchádzajúci názov Bellových laboratórií - patriaci už v tej dobe k Novellu, ako posledná verzia *Systemu V Release 4*, ktorý sa zavádzal pod názvom UnixWare 2. Dnes má právny prístup ku kódu Systemu V firma SCO Group.

## System V Release 5
System V Release 5 (**SVR5**) zostal základom UnixWare 7 vydaného spoločnosťou Santa Cruz Operation. Neskôr SCO Group vytvorilo SCO OpenServer 6 tiež na základe Systemu V Release 5, ale základný kód SVR5 nie je používaný žiadnym iným producentom.

## Pozri aj
* UNIX System III

## Zdroje

Kategória:Unix
Kategória:Operačné systémy
Kategória:Softvér z 1983
Heligón

**Heligón** je plechový dychový nástroj, ktorý vznikol z tuby vytočením jej ozvučníkovej časti tak, aby spočívala na ramene hráča. Vďaka tomu je heligón nedoceniteľný pri hre počas pochodu, pretože tuba je pre svoju hmotnosť a rozmery pre hru počas pochodov nepraktická.

Heligón sa vyrába v dvoch základných prevedeniach, a to menšie F ladenie (použiteľný rozsah H1-f1) a väčší B ladenie (použiteľný rozsah F1-malé b). Okrem toho existujú aj deriváty, napr. heligón v C alebo Es ladení.

Názov Heligón sa vzťahuje na horu Helikon v Grécku, ktorá sa nachádza v gréckej mytológii ako sídlo múz. Podľa formy nástroja, pôvod mena bol reinterpretovaný k gréckemu slovu helikos, „zvíjanie“.

Prvý heligón bol vyrobený v roku 1845 Wilhelmom Wieprechtom v spoločnosti Musikinstrumente Stowasser vo Viedni a patentovaný v Rakúsku v roku 1848, po tom, čo Wieprecht videl tieto kruhové nástroje u ruských vojenských hudobníkov.

V hlbokej polohe je tón heligónu veľmi sýty a tvrdý, vo vyššej polohe naopak mäkký a blíži sa charakterom napr. eufóniumu. Výhodou vyplývajúcou zo stavby nástroja je to, že zvuk na rozdiel od tuby nejde nahor, ale vhodným natočením hráčov ho možno smerovať priamo k poslucháčom.

V Česku vyrába heligóny továreň V. F. Červený a ponúka ich pod sortimentom firmy Amati Kraslice. Cena heligónu sa pohybuje okolo 80 000 (českých) korún.

Príbuzným nástrojom heligónu je potom v zámorí používaný suzafón. Jeho tón je ešte tvrdší ako tón heligónu, a je i ostrejší a prenikavejší.

## Galéria

Joueur.jpg|Hráči na heligón
Helikon cerveny 15000.JPG|Heligón vyrobený firmou F. V. Červený
Soprano Helicon in B-flat MET DP-12679-041.jpg|Sopránový heligón


## Referencie

*

## Iné projekty

Kategória:Plechové dychové nástroje
Ekonomika Trinidadu a Tobaga

**Trinidad a Tobago** je najbohatšia krajina v Karibiku a podľa HDP na obyvateľa tiež tretia najbohatšia krajina v Amerike. Svetová banka ju charakteritzuje ako vysokopríjmovú ekonomiku. Na rozdiel od väčšiny anglicky hovoriaceho Karibiku, ekonomika krajiny je prevažne priemyselná, dominuje tu ropa a ropné produkty. Bohatstvo krajiny vyplýva z jej veľkých ropných zásob a produkcie ropy a zemného plynu.

Trinidad and Tobago má reputáciu ako výborná investícia pre medzinárodný obchod a má jeden z najvyšších rastových indexov a príjmov na osobu v Latinskej Amerike. Súčasný rast podporili investície do skvapalneného zemného plynu (LNG) a ropných produktov. Ďalšie petrochemické, hliníkové a plastové projekty sú v rôznych fázach plánovania.

Trinidad a Tobago je vedúci karibský producent ropy a plynu a jeho ekonomika je silne závislá na týchto zdrojoch, ale tiež dodáva vyrábaný tovar ako potraviny, nápoje a cement do karibského regiónu. Ropa a plyn tvoria asi 40 % HDP a 80 % exportu, ale len asi 5 % zamestnancov.

## Zdroj
* 

Kategória:Ekonomika Trinidadu a Tobaga
Melissanthi

**Melissanthi** (, orig. Eve Kougia-Skandalaki, ; (* 7. apríl 1907 † 9. november 1991) bola grécka učiteľka, novinárka a spisovateľka. Niektoré zdroje uvádzajú, že zomrela v roku 1990. Jej vlastné meno sa niekedy používa v tvare Ivi alebo Hebe, jej priezvisko metamorfujú na Koúyia alebo Koúgia.

## Život a dielo
Narodila sa ako Eve Kougia v Aténach a študovala hudbu, kreslenie, balet a klasický tanec. Od 1923 do 1924 sa liečila vo švajčiarskom sanatóriu na tuberkulózu. Študovala aj francúzštinu, nemčinu a angličtinu na inštitútoch v Aténach. Potom začala vyučovať francúzštinu na aténskych vysokých školách. Tiež prispievala kritickými esejami do novín a literárnych žurnálov. V roku 1932 sa vydala za Ioánniho Skandalákisa (grec: Ιωάννη Σκανδαλάκη) gréckeho právnika a autora filozofických diel, pôvodom z Lakónie.

Jej prvá básnická zbierka „Hlasy hmyzu“ (gréc. *Phōnes entomou*) bola publikovaná v roku 1930. 

Jej skoré poetické výtvarné kresby sú inšpirované náboženskými témami. Neskoršie básne sú ovplyvnené konceptom existencializmu.

Zbierka básní „Melissanthine básne“ (gréc. *Ta poiimata tis Melissanthis*), ktoré písala medzi rokmi 1930-1974, publikovali v roku 1976. Tiež napísala detskú hru „Malý braček“ (gréc. *O mikros adhelfos*), ktorá dostala grécku cenu *Sikiaridio Prize*. Prekladala aj práce európskych básnikov ako sú Robert Frost, Emily Dickinsonová a Rainer Maria Rilke do gréčtiny.

Medzi rokmi 1930 - 1986 vydala 15 kníh básní, jednu knihu kritík a dve knihy prekladov poézie Pierra Garniera a Emily Dickinson. Zaoberala sa filozofiou Carla Junga a metafyzickým rozmerom existencie človeka.Vo svojej neskoršej korešpondencii ľutuje stratu zmyslu pre posvätnosť a mystiku v prospech utilitárskeho pragmatizmu.

Prekladala diela Claudela, Péguyho a Paula Verlaina z francúzštiny, Rainer Maria Rilkeho a Nelly Sachs z nemčiny, Durrella, Wildeho, Yeatsa a Mary Anne Evans Eliotovú z angličtiny.

## Ocenenia za dielo
* Cena Aténskej akadémie v roku 1936 za „Návrat k rozmarnosti“  (*O gyrismos tou asotou*)
* Čestná zmienka Palamas v roku 1945 za „Lyrické priznanie“ (*Lyriki Exomologioi*)
* Štátna cena za poéziu v 1965 
* Zlatý kríž Rádu za Čestné činy v 1965

## Ďalšie básnické zbierky
* Veštby (Profiteies) (1931, 1940)
* Návrat k rozmarnosti (*O gyrismos tou asotou*) (1935)  
* Lyrické vyznania (Λυρική εξομολόγηση'') (Lyriki exomologioi) (1945) 
* Ľudský tvar (To Anthropino Schima) (1961) 
* Bariéra ticha (To fragma tis Siopis/1965)

## Referencie


## Zdroj
*

Kategória:Grécki spisovatelia
Kategória:Grécki novinári
Kategória:Grécki básnici
Kategória:Osobnosti z Atén
Kategória:Pseudonymy
Militia

**Militia** (z lat. *miles*vojak) môže byť v starovekom Ríme:
* vojenská služba, pozri *[[militia armata]]*
* v neskorom cisárstve: služba vôbec (tzn. vojenská *militia armata*, civilná úradnícka *militia officialis* alebo na cisárskom dvore *militia palatina*), pozri *[[militia armata]]*, *[[militia officialis]]*, *[[militia palatina]]*
* prenesene:
** vojna
** oblasť vojnového stavu, (nepriateľská) cudzina, zahraničie, synonymum: *extra pomerium*, pozri *[[pomerium]]*

## Pozri aj
* milícia
* *[[militia Christi]]*

## Referencie
Vláda Rakúskej republiky od 18. decembra 2017 do 3. júna 2019

**Vláda Rakúska od 18. decembra 2017** (nemecky *Bundesregierung Kurz*) bola rakúska vláda, ktorá nastúpila do úradu 18. decembra 2017. Nasledovala po vláde Christiana Kerna a vznikla po parlamentných voľbách v roku 2017. Sebastian Kurz, predseda stredopravej ÖVP dosiahol koaličnú dohodu s pravicovou FPÖ, načo sa stal kancelárom Rakúska, najmladším v histórii krajiny. Vládny kabinet bol vymenovaný prezidentom Alexandrom Van der Bellenom. Kancelár Kurz pri vymenovaní vlády prisľúbil, že jeho vláda bude proeurópska a bude sa snažiť o Európu, v ktorej bude posilnený princíp subsidiarity. Medzi jej programové priority patrí zníženie daňovej záťaže, posilnenie bezpečnosti vrátane zastavenia ilegálnej imigrácie, digitalizácia a rozvíjanie priamej demokracie. Proti účasti FPÖ vo vláde protestovalo vo Viedni v deň jej menovania asi 6-tisíc ľudí z antifašistického, feministického a ľavicového prostredia. 

Po prevalení Ibizského škandálu vicekancelára Heinza-Christiana Stracheho a odstúpení Stracheho zo svojej funkcie 18. mája 2019 kancelár Kurz vyhlásil, že koalícia ÖVP s FPÖ nebude ďalej pokračovať a že v spolupráci s prezidentom Van der Bellenom pripravuje termín rýchlych predčasných volieb. 

Dňa 27. mája 2019 bola vláde parlamentom vyslovená nedôvera a 3. júna prezident Alexander Van der Bellen vymenoval za kancelárku Brigitte Bierleinovú, ktorá republiku dovedie do septembrových predčasných parlamentných volieb.

## Zloženie
Ľudovci získali vo vláde mandát kancelára, 5 ministrov (z toho 2 členov ÖVP a 3 nezávislých nominantov), 2 kancelárnych ministrov a 1 štátneho tajomníka. Slobodní získali vicekancelára, rovnako 5 ministerských kresiel (4 straníci a 1 nezávislý nominant) a 1 štátneho tajomníka.

## Referencie

## Externé odkazy
* Členovia vlády 
* Profil novej vlády ÖVP-FPÖ

Kategória:2017 v Rakúsku
Kategória:2018 v Rakúsku
Kategória:2019 v Rakúsku
2017
Čierny Feld

**Čierny Feld** je prirodzené jazero, súčasťou Prírodnej rezervácie Šmolzie, na Záhorí, v okrese Malacky, v katastrálnom území obcí Jakubov a Suchohrad.

Jazero sa nachádza na okraji jaseňovo-brestovo-jelšového lesa, v prírodnej rezervácii Šmolzie, v blízkosti koryta Maliny (cca 50 metrov). Je to prírodné jazero, nižinného charakteru, s bahnitým dnom a okolím, o maximálnej hĺbke 3 metre. Jeho celková plocha je  , priemerná hĺbka asi meter, najširšie miesto široké 22 metrov a najdlhší úsek je dlhý 436 metrov.

Rozprestiera sa na hranici lesa a močarinovej lúky, nadpolovičnou väčšinou v Jakubovskom katastri. Jazero (ako aj jeho okolie) je bohaté na výskyt bobra vodného, rôznych bahenných vtákov, bezstavovcov, kaprov a rôznych iných živočíchov a húb. Je obohnané po celom obvode tŕstim a pálkami, na jeho hladine rastie žaburinka menšia.

Neďaleko jazera sa nachádza chatová oblasť Feld.

## Použitá literatúra
* ŠIMEK, Ján. Jakubov: *Od minulosti k dnešku. Jakubov: Obec Jakubov*, 2012. 303 s. ISBN 978-80-971174-6-7.
* Natura 2000, zoznam CHVÚ
* Maloplošné CHA, Šmolzie 
* Satelitná mapa

Kategória:Jakubov
Kategória:Suchohrad
Kategória:Záhorie
Kategória:Povodie Moravy
Kategória:Jazerá na Slovensku
Kategória:Vodstvo v okrese Malacky
Józef Gosławski

náhľad|J. Gosławski ca. 1940

**Józef Jan Gosławski** (* 24. apríl 1908, Polanówka – † 23. január 1963, Varšava) bol poľský medailista a sochár, dizajnér mincí.

## Životopis

Józef Gosławski študoval v Lubline, Krakove aj vo Varšave. Nakoniec sa vyučil v škole umeleckopriemyselnej a škole výtvarných umení v Ríme.

Autor mincí (napr. 5 zlotých), pomníkov (napr. Fryderyka Chopina v Żelazowej Woli) a medailí (napr. *Rok 1939*).

Dnes neoficiálnym správcom jeho spomienky je jeho vnuk Tadeusz Rudzki.

## Výstavy

### Individuálne

### Kolektívne (výber)

#### V Poľsku

#### V zahraničí

## Ocenenia

* Strieborný kríž zásluh, 1952
* Medaila 10 rokov PĽR

## Galéria

POL Mahatma Gandhi sculpture.jpg|*[[Mahatma Gandhi]]*, 1932
PL Adam Mickiewicz monument in Gorzów Wielkopolski 11.jpg|*[[Adam Mickiewicz]]*, 1956, Gorzów Wielkopolski
Lidzbark awers.jpg|Medail *[[Lidzbark Warmiński]] – miasto mężów znakomitych*, 1958
POL Tum Krucyfiks 05.jpg|Krucifix v kostole v Tumie, 1943
PL Turek Pilsudski Monument 11.jpg|*[[Józef Piłsudski]]*, 1936, Turek
    

## Referencie

*

## Iné projekty

## Literatúra
* 
* 
* 
* 
* 
* 
* 
* 

## Externé odkazy
* Józef Gosławski. 1908-1963 .

Kategória:Poľskí sochári
Kategória:Medailéri
Kategória:Absolventi vysokých škôl v Taliansku
Kategória:Nositelia poľských radov a vyznamenaní